“หุ้นเรือ” แล่นขึ้นยกแผง! รับอานิสงส์ค่าระวางเรือ BDI กระฉูด 280 จุด
“หุ้นเรือ” แล่นขึ้นยกแผง! รับอานิสงส์ค่าระวางเรือ BDI กระฉูด 280 จุด
19 มิ.ย. 2563

ผู้สื่อข่าวรายงานว่า ณ เวลา 10.09 น. ราคาหุ้นในกลุ่มเดินเรือปรับตัวขึ้นกันอย่างคึกคัก หลังค่าระวางเรือ BDI ปิดที่ 1,527.00 จุด เพิ่มขึ้น 281.00 จุด, +22.55%
โดยราคาหุ้นบริษัท โทรีเซนไทย เอเยนต์ซีส์ จำกัด (มหาชน) หรือ TTA บวก 4.60% มาอยู่ที่ 3.64 บาท เพิ่มขึ้น 0.16 บาท มูลค่าซื้อขาย 60.49 ล้านบาท, บริษัท อาร์ ซี แอล จำกัด (มหาชน) หรือ RCL บวก 3.47% มาอยู่ที่ 3.58 บาท เพิ่มขึ้น 0.12 บาท มูลค่าซื้อขาย 2.42 ล้านบา, บริษัท พรีเชียส ชิพปิ้ง จำกัด (มหาชน) หรือ PSL บวก 1.54% มาอยู่ที่ 6.60 บาท เพิ่มขึ้น 0.10 บาท มูลค่าซื้อขาย 76.10 ล้านบาท รวมถึง บริษัท พรีเชียส ชิพปิ้ง จำกัด (มหาชน) หรือ PRM บวก 0.62% มาอยู่ที่ 8.05 บาท เพิ่มขึ้น 0.05 บาท มูลค่าซื้อขาย 10.90 ล้านบาท
ด้านนักวิเคราะห์ บล.กรุงศรี ระบุในบทวิเคราะห์ฯว่า กลุ่มเดินเรือปรับตัวขึ้นแรงวันนี้ โดยได้รับอานิสงส์จากค่าระวางเรือที่ปรับตัวขึ้นแรง
ส่วนนักวิเคราะห์ บล.ไอร่า ระบุในบทวิเคราะห์ แนะ “ซื้อเล่นรอบใหญ่” หุ้น TTA ระดับราคาได้ไต่ระดับสูงขึ้นอีกครั้งหลังจากปรับฐานราคาลงมาเหนือ Neck Line ที่ได้ Break ขึ้นมาเป็นการยืนยันสัญญาณซื้อในครั้งและจะมีแนวต้านเป้าหมายใหญ่หรือ Target ใหญ่ของสัญญาณซื้อในครั้งนี้ที่ 4.50 บาทเป็นอย่างน้อย
พร้อมให้แนวรับ 3.40-3.28 บาท แนวต้าน 3.58-3.78 บาท และมี Stop Loss  3.12 บาท